CELEX: 62020CN0086
Language: fi
Date: 2020-02-18 00:00:00
Title: Asia C-86/20: Ennakkoratkaisupyyntö, jonka Krajský soud v Brně (Tšekki) on esittänyt 18.2.2020 – Vinařství U Kapličky s.r.o. v. Státní zemědělská a potravinářská inspekce

27.4.2020   
            
            
               FI
            
            
               Euroopan unionin virallinen lehti
            
            
               C 137/39
            
         
      Ennakkoratkaisupyyntö, jonka Krajský soud v Brně (Tšekki) on esittänyt 18.2.2020 – Vinařství U Kapličky s.r.o. v. Státní zemědělská a potravinářská inspekce
      (Asia C-86/20)
      (2020/C 137/55)
      Oikeudenkäyntikieli: tšekki
      
         Ennakkoratkaisua pyytänyt tuomioistuin
      
      Krajský soud v Brně
      
         Pääasian asianosaiset
      
      
         Kantaja: Vinařství U Kapličky s.r.o.
      
         Vastaaja: Státní zemědělská a potravinářská inspekce
      
         Ennakkoratkaisukysymykset
      
      
                  1)
               
               
                  Onko viinialan yhteisestä markkinajärjestelystä annetun neuvoston asetuksen (EY) N:o 479/2008 soveltamista koskevista yksityiskohtaisista säännöistä tukiohjelmien, kolmansien maiden kanssa käytävän kaupan, tuotantokyvyn ja viinialan tarkastusten osalta 27.6.2008 annetun komission asetuksen (EY) N:o 555/2008 (1) nojalla myönnetty V I 1 -asiakirja, jossa on kolmannen maan hyväksytyn laitoksen todistus siitä, että tuote on tuotettu käyttäen OIV:n suosittelemia ja julkaisemia tai yhteisön sallimia viininvalmistusmenetelmiä, pelkkä hallinnollinen edellytys tuonnille Euroopan unionin alueella?
               
            
                  2)
               
               
                  Onko unionin oikeus esteenä sellaiselle kansalliselle säännöstölle, joka sallii Moldovasta tuotujen viinien kauppiaan vapauttamisen hallinnollista rikkomusta, joka koskee muita kuin Euroopan unionissa sallittuja viininvalmistusmenetelmiä noudattaen valmistettujen viinien pitämistä kaupan, koskevasta vastuusta, jos kansalliset viranomaiset eivät voi osoittaa vääräksi kauppiaan osalta olettamaa siitä, että viini on tuotettu noudattaen Euroopan unionin sallimia viininvalmistusmenetelmiä, mikä ilmenee Moldovan viranomaisten viinialan yhteisestä markkinajärjestelystä annetun neuvoston asetuksen (EY) N:o 479/2008 soveltamista koskevista yksityiskohtaisista säännöistä tukiohjelmien, kolmansien maiden kanssa käytävän kaupan, tuotantokyvyn ja viinialan tarkastusten osalta 27.6.2008 annetun komission asetuksen (EY) N:o 555/2008 mukaisesti myöntämästä V I 1 -asiakirjasta?
               
            
         (1)  EUVL 2008, L 170, s. 1.